%
 56,2 %
 Източник: Евростат.
 (208)
 Обемът на общия внос от КНР се е увеличил с 5 % през разглеждания период и е възлизал на 356 667 тона през разследвания период в рамките на прегледа. Въпреки че все още е бил в значителен обем, вносът е намалял след налагане на временните антидъмпингови мерки през ноември 2012 г. Пазарният дял на китайския внос е следвал подобна низходяща тенденция след първоначалното разследване (като се е наблюдавало слабо колебание само през разглеждания период) и той е останал сравнително стабилен през РПП (56,2 %). Може основателно да се допусне, че намалението и настоящата стабилизация на пазарните дялове се дължат на действащите антидъмпингови мерки.
 4.3.2. Цена и подбиване на цената
 (209)
 През разглеждания период цената на вноса от КНР в Съюза се е променяла, както следва:
 Таблица 3
 Внос от КНР
 2014 г.
 2015 г.
 2016 г.
 2017 г.
 РПП
 Средна цена на вноса (EUR/тон)
 1 626
 1 922
 1 855
 1 827
 1 791
 Индекс (2014 г. = 100)
 100
 118
 114
 112
 110
 Източник: Евростат.
 (210)
 През разглеждания период цените на китайския внос са се увеличили с 10 %, а именно от 1 626 EUR/тон на 1 791 EUR/тон. Това е средната цена на вноса на тон за целия внос на разглеждания продукт и следователно тенденцията може да се повлияе от промените в продуктовия асортимент.
 (211)
 Сравнение на продажните цени на пазара на Съюза беше направено между среднопретеглените продажни цени на включените в извадката производители от Съюза към независими клиенти на пазара на Съюза и среднопретеглените цени на включените в извадката производители износители от КНР. Където беше необходимо, съответните продажни цени на производителите от Съюза бяха коригирани на ниво франко завод — т.е. без разходите за транспорт в Съюза и разходите за комисиони и след приспадане на отстъпките и рабатите.
 (212)
 В коментарите си CCCLA изтъкна, че китайските производители продават само генерични продукти, докато производителите от Съюза — продукти за високия сегмент и маркови продукти (143).
 (213)
 При първоначалното разследване цените на промишлеността на Съюза бяха коригирани, за да се отчетат разликите по отношение на качеството, нивото на търговия и марките. Относно качеството се заключи, че от потребителска гледна точка нискокачествените продукти се конкурират с продуктите с качество А на пазара на Съюза. Поради това цените на по-нискокачествените продукти бяха коригирани към цените на тези с качество А (144).
 (214)
 Сходна корекция не беше обаче извършена в настоящето разследване в рамките на прегледа. Беше установено, че включените в извадката китайски производители и производители от Съюза продават продукти с качество А, В или АВ. Китайските производители произвеждат и по-нискокачествени продукти (качество С и по-ниско), но те не са били изнасяни за Съюза през разследвания период в рамките на прегледа. Производителите от Съюза също са произвеждали по-нискокачествени продукти, но са ги изнасяли за трети държави или са ги продавали на много ниски цени за благотворителни цели или като отпадни продукти. В последния случай тези продажби и цени не са били включени в изчисленията.
 (215)
 Разликата в качеството между продуктите с качество А, В и АВ